Coba jelasin Visi dari Sekolah Menengah Agama Al Madrasah Al Alawiyah Ad Diniah dalam bahasa melayu dong

Menjadikan SMA Al Madrasah Al Alawiyah Ad Diniah sebagai penjana generasi muslim cemerlang.

Membangunkan potensi murid secara menyeluruh berteraskan Al Quran dan As Sunnah bagi melahirkan ilmuan muslim.

Dengan tangan-tangan ini kami membina Al Maad.

Lencana sekolah ini mempunyai maksudnya yang tersendiri iaitu :-

Warna kuning melambangkan warna diraja bagi Duli Yang Maha Mulia Raja Perlis sebagai pemerintah negeri Perlis.

Warna biru melambangkan warga sekolah seperti guru, staff dan pelajar.

Warna kuning dan biru melambangkan bendera negeri Perlis.

Warna hijau melambangkan agama Islam.

Enam kelopak bunga melambangkan enam Rukun Iman.

Bunga padi melambangkan negeri Perlis.

Gear & Simbol Atom melambangkan teknologi & sains.

Kitab melambangkan pegangan teguh pada Al-Quran dan As-Sunnah.

Tulisan Al-Madrasah Al-Alawiyah Ad-Diniah dalam bahasa arab melambangkan sekolah arab.

Tulisan Arau Perlis dalam tulisan jawi melambangkan sekolah agama melayu

Sekolah Menengah Agama Al Madrasah Al Alawiyah Ad Diniah atau singkatannya SMA AL-MAAD, terletak di Bandar Diraja, Arau, Perlis Indera Kayangan dengan jarak dari Istana Arau 300 meter sahaja dan jarak dari Masjid Negeri 320 meter sahaja. Pada tahun 1940 bangunan sekolah ini menjadi salah satu tempat kem tentera Jepun bagi pemerintahan Jepun di Perlis ketika dulu.

Kronologi Sejarah Al Maad :

1930  - Al Madrasah Al Alawiyah Ad Diniah ditubuhkan dengan menggunakan dana  Zakat Negeri Perlis  bertempat di bangunan sementara iaitu di sebuah rumah di Jalan Pauh, Arau, kemudian berpindah ke rumah Allahyarham penghulu Arau ketika itu di alamat No, 2 Jalan Besar Arau .

1936  - Pembinaan bangunan pertama Al Madrasah Al Alawiyah Ad Diniah setelah diperintahkan oleh Almarhum Raja Syed Alwi di tapaknya kini.

1940  - Sekolah ditutup setelah dijadikan kem petempatan tentera Jepun.

1951  - Dibuka semula dan diambil warganegara Mesir sebagai pengetua.

1976  - Al Madrasah Al Alawiyah Ad Diniah diambil oleh Kementerian Pelajaran Malaysia sebagai Sekolah Menengah Kebangsaan Agama (Lelaki)

1989  - Yayasan Islam Perlis (YIPs) telah mengambil alih pengurusan dan pentadbiran Al Madrasah Al Alawiyah Ad Diniah.

2006  - Al Madrasah Al Alawiyah Ad Diniah telah diambil alih oleh Kementerian Pelajaran Malaysia  di bawah status Sekolah Agama Bantuan Kerajaan (SABK)